CELEX: 22003D0080
Language: bg
Date: 2003-06-20 00:00:00
Title: Решение на Съвместния комитет на ЕИП № 80/2003 от 20 юни 2003 година за изменение на приложение XI (Телекомуникационни услуги) към Споразумението за ЕИП

Важна правна забележка

|

22003D0080

Официален вестник n° L 257 , 09/10/2003 стр. 0031 - 0032 специално чешко издание глава 11 том 08 стр. 332  - 333 специално испанско издание глава 11 том 08 стр. 332  - 333 специално унгарско издание глава 11 том 08 стр. 332  - 333 специално литвийско издание глава 11 том 08 стр. 332  - 333 LV.ES глава 11 том 08 стр. 332  - 333 MT.ES глава 11 том 08 стр. 332  - 333 PL.ES глава 11 том 08 стр. 332  - 333 SK.ES глава 11 том 08 стр. 332  - 333 специално словенско издание глава 11 том 08 стр. 332  - 333

		Решение на Съвместния комитет на ЕИП№ 80/2003от 20 юни 2003 годиназа изменение на приложение XI (Телекомуникационни услуги) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу "Споразумението", и по-специално член 98 от него,като има предвид, че:(1) Приложение XI към Споразумението беше изменено с Решение № 168/2002 на Съвместния комитет на ЕИП от 6 декември 2002 г. [1].(2) Директива 2002/58/ЕО на Европейския парламент и на Съвета от 12 юли 2002 г. относно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронни комуникации) [2] трябва да бъде включена в споразумението.(3) Директива 2002/58/ЕО отменя, считано от 31 октомври 2003 г., Директива 97/66/ЕО на Европейския парламент и на Съвета от 15 декември 1997 г. [3], която е включена в споразумението, и която в последствие трябва да бъде отменена като част от споразумението,РЕШИ:Член 1Приложение XI към Споразумението се изменя, както следва:1. След точка 5з (Директива 2000/31/ЕО на Европейския парламент и на Съвета) се добавя следната точка:"5за. 32002 L 0058: Директива 2002/58/ЕО на Европейския парламент и на Съвета от 12 юли 2002 г. относно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронни комуникации) (ОВ L 201, 31.7.2002 г., стр. 37).За целите на настоящото споразумение, разпоредбите на директивата се тълкуват със следните промени:а) в член 1, параграф 3, думите "Договорът за създаване на Европейската общност" се заменят с думите "Споразумението за ЕИП";б) в член 15, параграф 1, думите "общите принципи на законодателството на Общността, включително тези, посочени в член 6, параграфи 1 и 2 от Договора за Европейския съюз" се заменят с думите "общите принципи на законодателството на ЕИП".Процедури за присъединяването на Лихтенщайн, Исландия и Норвегия в съответствие с член 101 от споразумението:Лицето, определено от всяка държава от ЕАСТ да участва като наблюдател на срещите на работната група за защитата на физическите лица по отношение на обработката на лични данни може, при същите условия, както са определени в точка 5д (Директива 95/46/ЕО на Европейския парламент и на Съвета), също да участва в срещите, когато работната група за защитата на физическите лица работи по задачите, записани в член 30 от Директива 95/46/ЕО на Европейския парламент и на Съвета, по отношение на въпросите, попадащи в приложното поле на тази директива, и по-специално защитата на основни права и свободи и на законните интереси в сектора на електронните комуникации."2. Текстът на точка 5е (Директива 97/66/ЕО на Европейския парламент и на Съвета) се заличава, считано от 31 октомври 2003 г.Член 2Текстовете на Директива 2002/58/ЕО на исландски и норвежки език се публикуват в притурката за ЕИП към Официален вестник на Европейския съюз и са автентични.Член 3Настоящото решение влиза в сила на 21 юни 2003 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [****].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 20 юни 2003 година.За Съвместния комитет на ЕИППредседателP. Westerlund[1] ОВ L 38, 13.2.2003 г., стр. 30.[2] ОВ L 201, 31.7.2002 г., стр. 37.[3] ОВ L 24, 30.1.1998 г., стр. 1.[****] Посочени са конституционни изисквания.--------------------------------------------------